|  |  |
| --- | --- |
| G:\IIPD\!ApmainasFaili\00_CSP_grafiska_identitate\17_Centrala_statistikas_parvalde\17_identitate\17_jpg\17_horizontala_vienkarss_EN\vienkarss_divkrasu_rgb_v_EN-17.jpg |  |

**Latvijas Republikas Centrālā statistikas pārvalde**

**EIROPAS KOMISIJA**

***EUROSTAT* grants**

**Eiropas statistikas pasākumu granta līgums**

**Nr. – 831417 – 2018/LV/NA-BOP**

**Nosaukums:** “Nacionālie konti un Maksājumu bilance – 7. darbība: to avotu un metožu dokumentēšana, ko izmanto uzskaites datu apkopošanai atbilstoši EKS 2010 – 2018/LV/NA-BOP”

**REĢIONĀLO KONTU UZSKAITE**

**(EKS 2010)**

**Ziņojums D6 – nobeiguma ziņojums**

**2021**

# Saturs

[Saturs 2](#_Toc77947582)

[Tabulu saraksts 5](#_Toc77947583)

[Saīsinājumi 6](#_Toc77947584)

[1. Kopsavilkums – organizatoriskās struktūras, metodikas un avotu pārskats 7](#_Toc77947585)

[1.1. Statistikas procesa organizēšana reģionu bruto pievienotās vērtības apkopošanai 7](#_Toc77947586)

[1.2. Reģionu bruto pievienotās vērtības apkopošanas metodikas pārskats 7](#_Toc77947587)

[1.2.1. Reģionālā teritorija 7](#_Toc77947588)

[1.2.2. Statistikas vienība un rezidence 8](#_Toc77947589)

[1.2.3. Nozaru un sektoru klasifikācija 9](#_Toc77947590)

[1.2.4. Uzņēmumu reģistrs 10](#_Toc77947591)

[1.2.5. Reģionālajā līmenī izmantotās metodes 10](#_Toc77947592)

[1.3. Galvenie reģionu *GVA* apkopošanai izmantotie avoti 11](#_Toc77947593)

[1.4. Apkopošanas tabula un metadatu tabula 12](#_Toc77947594)

[2. Izplatīšanas un publicēšanas grafiks, revīzijas politika, piekļuves nodrošināšana sabiedrībai 12](#_Toc77947595)

[2.1. Provizorisko un galīgo novērtējuma rādītāju izplatīšanas un publicēšanas grafiks 12](#_Toc77947596)

[2.1.1. Publicēšanas kalendārs 12](#_Toc77947597)

[2.1.2. Kārtējās revīzijas 13](#_Toc77947598)

[2.2. Salīdzinošās novērtēšanas revīziju politika 14](#_Toc77947599)

[2.3. Salīdzināmība laikā 14](#_Toc77947600)

[2.4. Nosūtīšana citām starptautiskām iestādēm, kas nav *Eurostat* 14](#_Toc77947601)

[2.5. Pieejamība sabiedrībai 14](#_Toc77947602)

[2.6. Metadatu politika 14](#_Toc77947603)

[3. Reģionu *GVA* aprēķināšanas metodika 15](#_Toc77947604)

[3.1. Visām nozarēm piemērojamie principi 15](#_Toc77947605)

[3.1.1. Pieejamie avoti un informācija 16](#_Toc77947606)

[3.1.2. Salīdzinošā novērtēšana un ekstrapolācija 16](#_Toc77947607)

[3.1.3. Vairākos reģionos darbojošos uzņēmumu uztveršana, izmantotie avoti un mainīgie lielumi 16](#_Toc77947608)

[3.1.4. Palīgdarbību uztveršana 16](#_Toc77947609)

[3.1.5. Ārpusreģionu uztveršana 17](#_Toc77947610)

[3.1.6. Pieeja attiecībā uz pilnīgumu 17](#_Toc77947611)

[3.1.7. *FISIM* aprēķins pa patērētāju nozarēm 17](#_Toc77947612)

[3.1.8. Korekcijas saistībā ar svārstmigrāciju 17](#_Toc77947613)

[3.1.9. Pāreja no *GVA* uz IKP 17](#_Toc77947614)

[3.1.10. Reģionālā IKP uz vienu iedzīvotāju apkopošanas metode 17](#_Toc77947615)

[3.2. Reģionu *GVA* apkopošanai izmantotās īpašās metodes un avoti 18](#_Toc77947616)

[3.2.1. Lauksaimniecība, mežsaimniecība un zivsaimniecība (A) 18](#_Toc77947617)

[3.2.2. Finanšu un apdrošināšanas darbības (K) 18](#_Toc77947618)

[3.2.3. Operācijas ar nekustamo īpašumu (L) 19](#_Toc77947619)

[3.2.4. Valsts pārvalde un aizsardzība; obligātā sociālā apdrošināšana (O) 19](#_Toc77947620)

[3.2.5. Mājsaimniecību kā darba devēju darbība; pašpatēriņa preču ražošana un pakalpojumu sniegšana individuālajās mājsaimniecībās (T) 19](#_Toc77947621)

[3.3. Metodes un avoti, kas izmantojami, lai apkopotu reģionu *GVA* faktiskajās cenās par pēdējo gadu (provizoriskie dati) 20](#_Toc77947622)

[3.4. Reģionu *GVA* salīdzināmajās cenās un reģionālā pieauguma tempi 20](#_Toc77947623)

[4. Kvalitātes novērtēšana un uzlabošana 20](#_Toc77947624)

[4.1. Reģionu *GVA* apkopošanas metodikas pašnovērtējums 20](#_Toc77947625)

[4.2. Turpmākās pilnveidošanas plāni 20](#_Toc77947626)

[PIELIKUMI 21](#_Toc77947627)

[1. PIELIKUMS Saimniecisko darbību statistiskā klasifikācija Eiropas Kopienā, 2. red. 21](#_Toc77947628)

[2. PIELIKUMS Sektoru klasifikācija 22](#_Toc77947629)

[3. PIELIKUMS Reģionu *GVA*, apkopošanas tabula (pārskats) 23](#_Toc77947630)

[4. PIELIKUMS *GVA* reģionalizācijai pa nozarēm izmantoto avotu un mainīgo lielumu metadati 25](#_Toc77947631)

# Tabulu saraksts

**1. tabula.** *NUTS* klasifikācija Latvijā, 2020. gads 8

**2. tabula.**Reģionālo rādītāju izplatīšanas grafiks saskaņā ar EKS 2010 DNP 13

**3. tabula.** Valsts vajadzībām paredzētās reģionu *GVA* izplatīšanas grafiks 13

**4. tabula.** *GVA* reģionalizācijas process institucionālajiem sektoriem S.11 un S.14 15

# Saīsinājumi

|  |  |
| --- | --- |
| GNK  *CFC*  *CIF*  *COICOP*  CSP  *EDP*  EKS 2010  *FISIM*  *FOB*  IKP  BPKV  VFS  NKI  *GVA*  MBA  MGI  MFI  NK  *NACE*  MABO  NIM  CKS  *ROW*  USS  PIT  DNP  DVV  *NUTS* | Gada nacionālie konti  Pamatkapitāla patēriņš  Cena, apdrošināšana, vedmaksa  Individuālā patēriņa veidu klasifikācija  Latvijas Republikas Centrālā statistikas pārvalde  Pārmērīga budžeta deficīta novēršanas procedūra  Eiropas kontu sistēma 2010  Netieši novērtētie finanšu starpniecības pakalpojumi  Franko uz kuģa  Iekšzemes kopprodukts  Bruto pamatkapitāla veidošana  Valdības finanšu statistika  Nacionālais kopienākums  Bruto pievienotā vērtība  Mājsaimniecību budžeta apsekojums  Mājsaimniecību galapatēriņa izdevumi  Monetārās finanšu iestādes  Nacionālie konti  Saimniecisko darbību statistiskā klasifikācija Eiropas Kopienā, 2. red.  Mājsaimniecības apkalpojošās bezpeļņas organizācijas  Nepārtrauktās inventarizācijas metode  Ceturkšņa konti pa sektoriem  Pārējā pasaule  Uzņēmējdarbības strukturālā statistika  Piedāvājuma un izlietojuma tabulas  Datu nosūtīšanas programma  Vietējās darbības veida vienības  Statistiski teritoriālo vienību klasifikācija |

# 1. Kopsavilkums – organizatoriskās struktūras, metodikas un avotu pārskats

## 1.1. Statistikas procesa organizēšana reģionu bruto pievienotās vērtības apkopošanai

Reģionālie konti ir valsts ekonomikas attiecīgo kontu detalizācija reģionu līmenī. Reģionālie konti nodrošina galveno agregātu, piemēram, bruto pievienotās vērtības, reģionālo sadalījumu pa nozarēm. Kontus sagatavo saskaņā ar Eiropas kontu sistēmu (EKS 2010).

Latvijas reģionu ekonomiku ir nepieciešams novērtēt, lai noteiktu un īstenotu reģionālās attīstības politiku, kas veicina iedzīvotāju dzīves kvalitātes uzlabošanos un līdzsvaro visas valsts teritorijas attīstību. Veicot IKP ekonomisko analīzi pa reģioniem, var noteikt, kā valsts tautsaimniecības nozares ietekmē IKP pieaugumu, un izstrādāt valsts atbalsta programmas pa sektoriem, lai veicinātu papildu bruto pievienotās vērtības radīšanu. Valsts atbalsta programmas pa sektoriem ir jānovērtē un jākoordinē, ņemot vērā reģionu attīstības aspektu, tāpēc ir ļoti svarīgi analizēt *GVA* pa reģioniem, lai novērstu reģionu nelīdzsvarotu attīstību.

Latvijas reģionālos kontus pilnībā apkopo Latvijas Republikas Centrālā statistikas pārvalde (CSP). CSP ir valsts pārvaldes iestāde, kas darbojas Ekonomikas ministrijas pārraudzībā. Latvijas Republikas Centrālās statistikas pārvaldes organizatoriskā struktūra, kas pastāvēja 2020. gada decembrī, ir pieejama: https://www.csb.gov.lv/en/about-us/overview/organisational-structure. CSP ir atbildīga par statistikas darba organizēšanu Latvijas Republikā un par to datu precizitāti, kas iegūti, apkopojot no respondentiem saņemto informāciju. Gatavojot valsts statistiku, CSP sadarbojas ar Latvijas Banku, ministrijām un citām valsts un pašvaldību iestādēm. Lai izpildītu valsts Statistikas likuma prasības, Ministru kabinets ik gadu izdod Noteikumus par Oficiālās statistikas programmu, kurā ietver dažādu veidu būtiskāko statistikas informāciju, ko vāc un apkopo CSP, ministrijas un citas valsts iestādes un kas informācijas lietotājiem ir pieejama publiski vai arī atbildīgajai iestādei iesniedzot pieprasījumu par informācijas vākšanu.

Par reģionālo kontu gatavošanu atbildīgā CSP nodaļa ir Makroekonomiskās statistikas departamenta Gada nacionālo kontu daļa. Ar reģionālo kontu apkopošanu tieši nodarbojas viens pilna laika darbinieks.

## 1.2. Reģionu bruto pievienotās vērtības apkopošanas metodikas pārskats

### 1.2.1. Reģionālā teritorija

Valsts reģionu ekonomika ir valsts kopējās ekonomikas sastāvdaļa. Kopējo ekonomiku definē institucionālo vienību un sektoru izteiksmē. To veido visas institucionālās vienības, kuru galveno ekonomisko interešu centrs atrodas valsts ekonomiskajā teritorijā. Ekonomiskā teritorija nesakrīt precīzi ar ģeogrāfisko teritoriju. Valsts ekonomisko teritoriju var iedalīt reģionu teritorijās un ārpusreģionu teritorijā. Ārpusreģionu teritoriju veido tās valsts ekonomiskās teritorijas daļas, kuras nevar tieši saistīt ar vienu reģionu.

Latvijā statistikas reģioni ir izveidoti saskaņā ar pamatprincipiem, kas noteikti grozītajā Eiropas Parlamenta un Padomes 2003. gada 26. maija Regulā (EK) Nr. 1059/2003 par kopējas statistiski teritoriālo vienību klasifikācijas (*NUTS*) izveidi. *NUTS* līmenis ir noteikts, pamatojoties uz iedzīvotāju skaitu teritorijā, un ir izveidots, lai nodrošinātu Eiropas Savienībā salīdzināmas reģionālās statistikas vākšanu, apkopošanu un izplatīšanu.

Statistikas reģionu struktūra ir apstiprināta ar grozīto Ministru kabineta 2004. gada 28. aprīļa rīkojumu Nr. 271 “Par Latvijas Republikas statistiskajiem reģioniem un tajos ietilpstošajām administratīvajām vienībām”. Latvijā *NUTS* sakrīt ar statistikas reģioniem.

Latvijā ir seši statistikas reģioni (*NUTS* 3): Kurzeme, Latgale, Pierīga, Rīga, Vidzeme un Zemgale. *NUTS* 1 ir visa valsts – Latvija. *NUTS* 2 sakrīt ar *NUTS* 1. Katrai teritoriālai vienībai ir piešķirts konkrēts kods un nosaukums (1. tabula).

**1. tabula.** *NUTS* klasifikācija Latvijā, 2020. gads

|  |  |  |  |
| --- | --- | --- | --- |
| **Kods** | ***NUTS 1*** | ***NUTS 2*** | ***NUTS 3*** |
| LV0 | Latvija |  |  |
| LV00 |  | Latvija |  |
| LV003 |  |  | Kurzeme |
| LV005 |  |  | Latgale |
| LV006 |  |  | Rīga |
| LV007 |  |  | Pierīga |
| LV008 |  |  | Vidzeme |
| LV009 |  |  | Zemgale |

Papildus EKS 2010 datu nosūtīšanas programmai, kas paredzēta vietējiem datu lietotājiem, saskaņā ar Oficiālās statistikas programmas prasībām CSP gatavo un publicē *GVA* arī valsts nozīmes pilsētām: Rīgai, Daugavpilij, Jelgavai, Jūrmalai, Liepājai, Rēzeknei, Ventspilij, Jēkabpilij un Valmierai.

### 1.2.2. Statistikas vienība un rezidence

Saskaņā ar EKS 2010 vadlīnijām Latvijas reģionālajos kontos ir izmantotas divu veidu vienības un attiecīgi divi ekonomikas sīkāka iedalījuma veidi – institucionālā vienība un vietējā darbības veida vienība (vietējā DVV).

Institucionālā vienība ir ekonomisks subjekts, ko raksturo lēmumu pieņemšanas autonomija savu pamatfunkciju īstenošanā.

Vietējā DVV kā ražotājs kādā *NACE* 2. red. klases līmenī (četri cipari) apvieno institucionālās vienības visas daļas, kuras atrodas vienā vietā vai blakus esošās vietās un kuras piedalās šajā darbībā. Ja ir vismaz divi dažādi darbības veidi (piemēram, veikals un kafejnīca) vienā adresē, katru no tiem uzskata par vietējo darbības veida vienību. Uzņēmumi, kuri darbojas vairākos reģionos un kuriem ir vietējās DVV dažādos reģionos, tiek iedalīti reģionos, kuros atrodas vietējās DVV.

Institucionālajā vienībā kopumā ietilpst viena vai vairākas vietējās DVV; vietējā DVV pieder tikai vienai institucionālai vienībai. Pašreiz Latvijā izmanto juridiskas vienības kā institucionālo vienību aizstājēju.

### 1.2.3. Nozaru un sektoru klasifikācija

Jānorāda, ka nacionālajos un reģionālajos kontos kā pamata shēmas izmanto institucionālo sektoru klasifikāciju un nozaru klasifikāciju.

Latvijā visas nozares klasificē saskaņā ar *NACE* 2. red. “Saimniecisko darbību statistiskā klasifikācija Eiropas Kopienā”. CSP apkopo un publicē reģionālo statistiku par 21 ekonomiskās darbības veidu (skat. 1. pielikumu).

*NACE* 2. red. klasifikāciju izmanto vietējo DVV grupēšanai pa nozarēm. Saskaņā ar EKS 2010 nozari veido tādu vietējo DVV grupa, kuras nodarbojas ar vienu un to pašu vai līdzīgu darbības veidu. Klasifikācijas sīkākajā līmenī nozari veido visas vietējās DVV, kas iekļautas vienā *NACE* 2. red. (četri cipari) klasē un kas tādējādi nodarbojas ar vienu un to pašu darbību, kā noteikts *NACE* 2. red.

Nozares veido gan vietējās DVV, kuras ražo tirgus preces un pakalpojumus, gan vietējās DVV, kuras ražo ārpustirgus preces un pakalpojumus. Nozari parasti veido vietējo DVV grupa, kuras nodarbojas ar vienu un to pašu ražošanas darbību, neatkarīgi no tā, vai institucionālās vienības, pie kurām tās piederīgas, ražo tirgus vai ārpustirgus produkciju.

Nozares klasificē trijās kategorijās:

* nozares, kas ražo tirgus preces un sniedz pakalpojumus (tirgus nozares), kā arī ražo preces un sniedz pakalpojumus pašu galapatēriņam. Pakalpojumi pašu galapatēriņam attiecas tikai uz mājokļu pakalpojumiem, ko sniedz īpašnieki apsaimniekotāji, un uz mājas pakalpojumiem, ko veic nodarbināts algots personāls;
* nozares, kas ražo valsts pārvaldes ārpustirgus preces un pakalpojumus – vispārējās valdības ārpustirgus nozares;
* nozares, kas ražo mājsaimniecības apkalpojošo bezpeļņas iestāžu ārpustirgus preces un sniedz pakalpojumus – mājsaimniecības apkalpojošo bezpeļņas iestāžu ārpustirgus nozares.

Institucionālās vienības ir ekonomiski subjekti, kuriem var piederēt preces un aktīvi un kuri var uzņemties saistības un ar pilnām tiesībām iesaistīties ekonomiskās darbībās un darījumos ar citām vienībām.

EKS 2010 sistēmā institucionālās vienības ir sagrupētas piecos savstarpēji izslēdzošos iekšzemes institucionālos sektoros: nefinanšu sabiedrības (S.11), finanšu sabiedrības (S.12), vispārējā valdība (S.13), mājsaimniecības (S.14) un mājsaimniecības apkalpojošās bezpeļņas organizācijas (S.15). Sīkāka informācijas par katra institucionālā sektora sastāvu ir sniegta 2. pielikumā.

Lai arī reģionālie konti tiek publicēti S.1 sektora (kopējā ekonomika) līmenī un reģionu bruto pievienotā vērtība A\*21 *NACE* 2. red. līmenī, visi reģionālo kontu galvenie agregāti tiek novērtēti sīkākā detalizācijas līmenī – katra institucionālā sektora līmenī un vajadzības gadījumā *NACE* darbības klasifikācijas divu ciparu un pat trīs ciparu līmenī. Piemēram, četru ciparu līmenī ir aprēķināti finanšu sabiedrību sektora rādītāji.

### 1.2.4. Uzņēmumu reģistrs

Statistikas vajadzībām CSP ir izstrādājusi un uztur Statistikas uzņēmumu reģistru (SUR). SUR ir ietvertas visas juridiskās vienības neatkarīgi no lieluma, juridiskās formas vai darbības klases, proti, uzņēmumi (tostarp sezonālie uzņēmumi), juridiskas un fiziskas personas, kas veic saimniecisko darbību, un budžeta iestādes. To izmanto, lai pārbaudītu visas ekonomiski aktīvās vienības, iedalot tās attiecīgajā institucionālajā sektorā. SUR ir saskaņotas definīcijas, raksturlielumi, tvērums un atjaunināšanas procedūras. Ar SUR atklāj un veido statistikas vienības un to izmanto, lai sagatavotu statistiskos apsekojumus, nodrošinot saskaņotu izlases kopu. Galvenie avoti, ko izmanto SUR uzturēšanai, ir Uzņēmumu reģistrs un Nodokļu maksātāju reģistrs.

Kā noteikts likumā “Par Latvijas Republikas Uzņēmumu reģistru”, Latvijas Republikas Uzņēmumu reģistra darbības mērķis ir veikt tiesību subjektu reģistrāciju, lai nodibinātu tiesību subjektu juridisko statusu un nodrošinātu/pārbaudītu par reģistrējamiem subjektiem sniegtās informācijas un juridisko faktu ticamību.

Nodokļu maksātāju reģistru uztur Valsts ieņēmumu dienests. Saskaņā ar likumu “Par Valsts ieņēmumu dienestu” tas veic nodokļu administrācijas funkcijas.

### 1.2.5. Reģionālajā līmenī izmantotās metodes

Reģionu *GVA* aprēķins Latvijā tiek veikts, pamatojoties uz IKP ražošanas pieeju. Izlaides (P.1) un starppatēriņa (P.2) reģionālie rādītāji tiek iegūti no tiem pašiem datu avotiem, kas tiek izmantoti šo rādītāju aprēķināšanai nacionālajā līmenī. Bruto pievienotā vērtība ir P.1 un P.2 starpība.

Kopumā reģionalizācija ir iespējama saskaņā ar trim metodēm: augšupējo metodi, lejupējo metodi un kombinēto metodi. Saskaņā ar augšupējo metodi visa informācija tiek vākta no vietējām DVV un tad summēta, līdz iegūst reģionālo agregāta vērtību. Saskaņā ar lejupējo metodi *GVA* agregātu šajos sektoros iedala reģionam un nozarei, nevis vietējām vienībām. Pseidoaugšupējās metodes agregāti tiek veidoti, vietējo vienību provizoriskai novērtēšanai izmantojot institucionālās vienības līmeņa vai darbības veida vienības līmeņa vērtības.

Tā kā pašreizējā Latvijas datu uzskaites sistēma neļauj iegūt pietiekami sīkus datus, lai katrai vietējai DVV tieši aprēķinātu *GVA* un no rezultātu kopsummas tieši iegūtu *GVA* novērtējuma vērtības pa reģioniem, tiek izmantota pseidoaugšupējā metode. Veicot aprēķinus, pieņem, ka visi nodarbinātie, kas strādā visās vienas nozares vietējās DVV, ir vienādi produktīvi, proti, vienā nozarē strādājošie rada vienādu *GVA* neatkarīgi no vietējās DVV atrašanās vietas.

Visos institucionālajos sektoros, izņemot mājsaimniecības apkalpojošās bezpeļņas organizācijas (S.15), reģionu bruto pievienoto vērtību iedala, pamatojoties uz vietējās DVV saimnieciskās darbības rādītāju un vietējās DVV darbinieku skaitu. Sektoram S.15 bruto pievienoto vērtību aprēķina institucionālās vienības līmenī un reģionalizāciju veic, pamatojoties uz institucionālās vienības juridisko adresi. Katram institucionālajam sektoram reģionālo rādītāju summas tiek sadalītas proporcionāli, lai tās saskanētu ar nacionālo kontu agregātiem.

## 1.3. Galvenie reģionu *GVA* apkopošanai izmantotie avoti

Reģionu *GVA* apkopo, pamatojoties uz esošiem datu avotiem, kas tiek izmantoti bruto pievienotās vērtības aprēķināšanai nacionālajā līmenī, un papildus izmanto datu avotus, kas nepieciešami reģionalizācijai.

Reģionu *GVA* apkopošanai ir izmantoti šādi galvenie datu avoti.

* CSP statistikas veidlapa 1-gada “Kompleksais pārskats par darbību”. Šo pārskatu izmanto arī Uzņēmējdarbības strukturālās statistikas (USS) vajadzībām un gada nacionālo kontu rādītāju aprēķināšanai. Apsekojuma mērķa grupa ir visi ekonomiski aktīvie uzņēmumi, kuru darbinieku skaits vai gada apgrozījums pārsniedz noteikto robežvērtību. Darbinieku skaita robežvērtība ir noteikta, pamatojoties uz pārskata gadu. No 2017. gada šī robežvērtība ir 20+ darbinieki. Apsekojumu neveic uzņēmumiem, kuros ir mazāk par 20 darbiniekiem, taču tos iekļauj aprēķinos, izmantojot Valsts ieņēmumu dienesta informāciju. Tiek ietverti dati arī par ekonomiski aktīvām pašnodarbinātām personām;
* CSP statistikas veidlapa 1-DVV “Uzņēmuma (iestādes) vietējās darbības veida vienības”. Vietējo DVV apsekojumā tiek vākti dati no vienībām, kuras sniedz statistikas veidlapas 1-gada vai 2-gada un kurām ir vietējās DVV; DVV saimnieciskās darbības kodi (*NACE* 2. red.) un atbilstošais darbinieku skaits šajā vienībā;
* CSP statistikas veidlapa 2-gada “Kompleksais pārskats par darbību”. Tiek apkopoti dati no budžeta iestādēm;
* Valsts ieņēmumu dienesta dati (gada bilance, ieņēmumu un izdevumu pārskata dati). Tiek apkopoti dati no biedrībām, nodibinājumiem un arodbiedrībām reliģiskām organizācijām un politiskām organizācijām (partijām) un to apvienībām;
* Valsts kases dati (gada pārskats par valsts budžeta izpildi – valsts iestāžu izdevumi pa programmām/apakšprogrammām). Tiek apkopoti dati, kas attiecas uz personām, kuras ir nodarbinātas ārpus Latvijas teritorijas;
* Uzņēmumu reģistra statistikas dati. Izmanto klasifikācijas vajadzībām (*NACE*, institucionālais sektors);
* Latvijas Nacionālo kontu sistēmas rādītāji. Pamatojoties uz tiem, tiek iegūti galvenie makroekonomikas rādītāji;
* Latvijas Bankas (gada pārskats) un Finanšu un kapitāla tirgus komisijas dati tiek izmantoti institucionālā sektora S.12 aprēķiniem.

Reģionu *GVA* apkopošanai institucionālo sektoru dalījumā tika izmantoti turpmāk norādītie datu avoti.

Nefinanšu sabiedrības (S.11)

Galvenais datu avots sektoram S.11 ir Uzņēmējdarbības strukturālais apsekojums (1-gada) un apsekojums “Uzņēmuma (iestādes) vietējās darbības veida vienības” (1-DVV).

Finanšu sabiedrības (S.12)

Primārie datu avoti finanšu sabiedrību sektoram (S.12) ir Valsts ieņēmumu dienesta dati (peļņas vai zaudējumu aprēķins), Latvijas Bankas bilance un peļņas vai zaudējumu aprēķins, Finanšu un kapitāla tirgus komisijas dati, apsekojumi “Kompleksais pārskats par darbību” (1-gada) un “Kompleksais pārskats par darbību” (2-gada). Apsekojumā “Uzņēmuma (iestādes) vietējās darbības veida vienības” (1-DVV) iegūtais darbinieku skaits tiek izmantots *GVA* sadalei pa reģioniem.

Vispārējā valdība (S.13)

Galvenais datu avots sektoram S.13 ir CSP statistikas veidlapas “Kompleksais pārskats par darbību” (2-gada) (1-gada (attiecībā uz vienībām, kas no S.11 ir pārceltas uz S.13)) apvienojumā ar 1-DVV “Uzņēmuma (iestādes) vietējās darbības veida vienības”.

Mājsaimniecības (S.14)

Primārie datu avoti sektoram S.14 ir USS apsekojums “Kompleksais pārskats par darbību” (1-gada) un apsekojums “Uzņēmuma (iestādes) vietējās darbības veida vienības” (1-DVV).

Mājsaimniecības apkalpojošās bezpeļņas organizācijas (MABO) (S.15)

Galvenais datu avots sektoram S.15 ir Valsts ieņēmumu dienesta dati no ieņēmumu un izdevumu pārskatiem un aktīvu un pasīvu bilances rādītājiem, ko iesniedz visas bezpeļņas organizācijas. Reģionalizāciju veic, pamatojoties uz institucionālās vienības juridisko adresi.

## 1.4. Apkopošanas tabula un metadatu tabula

Reģionālo kontu apkopošanai nav izstrādāta īpaša programmatūra. Reģionālo kontu apkopošanai izmanto *MS Excel*. Reģionālajiem kontiem nav atsevišķas metadatu tabulas.

# 2. Izplatīšanas un publicēšanas grafiks, revīzijas politika, piekļuves nodrošināšana sabiedrībai

## 2.1. Provizorisko un galīgo novērtējuma rādītāju izplatīšanas un publicēšanas grafiks

### 2.1.1. Publicēšanas kalendārs

Saskaņā ar EKS 2010 Datu nosūtīšanas programmu reģionālos kontus *NUTS* 2. līmenī publicē ne vēlāk kā 12 mēnešus pēc pārskata gada (piemēram, dati par 2017. gadu tika publicēti 2019. gada decembrī). Galīgos rezultātus *NUTS* 2. līmenī un *NUTS* 3. līmenī publicē ne vēlāk kā 24 mēnešus pēc pārskata gada.

Reģionālo kontu *GVA* tiek publicēta internetā reizi gadā decembrī *NACE* A\*10/21 nozaru klasifikācijas dalījumā. Reģionālo kontu dati vienmēr saskan ar jaunākajiem publicētajiem nacionālo kontu datiem, jo, apkopojot reģionālos kontus, tiek ņemtas vērā visas nacionālo kontu revīzijas.

Nacionālo un reģionālo kontu publicēšanas kalendārs ir pieejams CSP tīmekļa vietnē:

https://www.csb.gov.lv/en/statistika/kalendars/planots?publication\_date\_range=5

Reģionālo rādītāju izplatīšanas grafiks saskaņā ar EKS 2010 Datu nosūtīšanas programmu ir sniegts 2. tabulā, savukārt tikai valsts datubāzē publicējamo reģionālo rādītāju grafiks ir sniegts 3. tabulā.

**2. tabula.**Reģionālo rādītāju izplatīšanas grafiks saskaņā ar EKS 2010 DNP

| **Tabulas Nr.** | **Savlaicīgums** | **Tabulu priekšmets** | **Pārskata periods** |
| --- | --- | --- | --- |
| 10 | T + 12 mēneši | Tabulas iedalījumā pa nozarēm un reģioniem (*NUTS* 2; iedalījums A\*10)  (starpposma rezultāti) | no 2000. gada |
| 10 | T + 24 mēneši | Tabulas iedalījumā pa nozarēm un reģioniem (*NUTS* 2; iedalījums A\*10)  (galīgie rezultāti) | no 2000. gada |
| 12 | T + 24 mēneši | Tabulas iedalījumā pa nozarēm un reģioniem (*NUTS* 3; iedalījums A\*10)  (galīgie rezultāti) | no 2000. gada |
| 13 | T + 24 mēneši | Mājsaimniecību konti pa reģioniem (*NUTS* 2) (galīgie rezultāti) | no 2000. gada |

**3. tabula.** Valsts vajadzībām paredzētās reģionu *GVA* izplatīšanas grafiks

|  |  |  |  |
| --- | --- | --- | --- |
| **Tabulas Nr.** | **Savlaicīgums** | **Tabulu priekšmets** | **Pārskata periods** |
| IKG10\_140 | T + 24 mēneši | Reģionālā (*NUTS* 3) IKP izkliede uz iedzīvotāju (faktiskajās cenās, %) | no 2000. gada |
| IKG10\_110 | T + 24 mēneši | Iekšzemes kopprodukts iedalījumā pa statistikas reģioniem un pilsētām (faktiskajās cenās) | no 2000. gada |
| IKG10\_120 | T + 24 mēneši | Kopējā pievienotā vērtība iedalījumā pa saimnieciskās darbības veidiem (*NUTS* 3; iedalījums A\*21) un tās īpatsvars pa statistikas reģioniem un pilsētām (faktiskajās cenās) | no 2000. gada |
| IKG10\_130 | T + 24 mēneši | Kopējā pievienotā vērtība statistikas reģionos un pilsētās iedalījumā pa saimnieciskās darbības veidiem (*NUTS* 3; iedalījums A\*21) un tās īpatsvars pa reģioniem (faktiskajās cenās) | no 2000. gada |

### 2.1.2. Kārtējās revīzijas

Reģionālo kontu *GVA* revīzijas vienmēr saskaņo ar citām nacionālo kontu datu kopām. Nacionālo kontu apkopošanas grafiku ietekmē divi galvenie faktori: EKS 2010 datu pārsūtīšanas programma un avota statistikas datu izstrādes process.

Katrā apkopošanas reizē tiek veiktas un publicētas nelielas laikrindu revīzijas. Pārskatītie dati tiek publicēti kopā ar pirmo izplatīšanu gada beigās.

Nozīmīgākās ikgadējās kārtējās revīzijas ir IKP datu revīzijas un valdības kontu revīzijas (tostarp pārmērīga budžeta deficīta novēršanas procedūra (*EDP*)).

## 2.2. Salīdzinošās novērtēšanas revīziju politika

Kamēr tiek apkopota reģionu bruto pievienotā vērtība, salīdzinošās novērtēšanas revīzijas netiek izmantotas. Būtiskas reģionālo kontu revīzijas tiek īstenotas vienlaikus ar nacionālo kontu revīzijām. Pārskatītie dati tiek publicēti kopā ar pirmo izplatīšanu gada beigās, ja vien nav īpašas vajadzības tos publicēt agrāk.

## 2.3. Salīdzināmība laikā

Visi kārtējie publicētie dati ir salīdzināmi laika ziņā. Salīdzināmi dati ir pieejami no 2000. gada. Laikrindā nav pārrāvuma, jo visas revīzijas ir veiktas visai laikrindai. *NUTS* 2. līmeni un *NUTS* 3. līmeni pārrēķina, tiklīdz ir pārrēķināti nacionālie konti. Lai apkopotu iepriekšējā gada cenu datus, netiek izmantotas īpašas metodes, kas atšķirtos no gada nacionālo kontu metodēm, jo iepriekšējā gada cenas tiek publicētas tikai *NUTS* 2. līmenī (Latvija). Ja tiek pārskatīti jaunākie skaitīšanas rezultāti, rādītāju “IKP uz vienu iedzīvotāju reģionā” visai laikrindai pārrēķina saskaņā ar datiem par reģiona vidējo iedzīvotāju skaitu gadā. Dati, kas attiecas uz laiku līdz 2013. gadam (ieskaitot), tiek konvertēti, izmantojot fiksētu apmaiņas koeficientu 1 EUR = 0,702804 Latvijas lati.

## 2.4. Nosūtīšana citām starptautiskām iestādēm, kas nav *Eurostat*

CSP nepārsūta nekādus īpašus datus citām starptautiskām iestādēm, kas nav *Eurostat*.

## 2.5. Pieejamība sabiedrībai

Visas publicētās reģionālo kontu datu tabulas ieinteresētām personām ir pieejamas elektroniskā veidā CSP tīmekļa vietnē.

Reģionu kontu rādītāji ir sniegti četrās tabulās:

* Iekšzemes kopprodukts sadalījumā pa statistikas reģioniem un pilsētām (http://data1.csb.gov.lv/pxweb/en/ekfin/ekfin\_\_ikp\_\_reg/IKG10\_110.px/);
* Kopējā pievienotā vērtība pa saimnieciskās darbības veidiem un tās īpatsvars pa statistikas reģioniem un pilsētām (http://data1.csb.gov.lv/pxweb/en/ekfin/ekfin\_\_ikp\_\_reg/IKG10\_120.px/);
* Kopējā pievienotā vērtība statistikas reģionos un pilsētās sadalījumā pa saimnieciskās darbības veidiem un tās īpatsvars pa reģioniem (http://data1.csb.gov.lv/pxweb/en/ekfin/ekfin\_\_ikp\_\_reg/IKG10\_130.px/);
* Reģionu (*NUTS* 3) IKP uz vienu iedzīvotāju dispersija **(**http://data1.csb.gov.lv/pxweb/en/ekfin/ekfin\_\_ikp\_\_reg/IKG10\_140.px/).

## 2.6. Metadatu politika

Par iekšzemes kopproduktu un bruto pievienoto vērtību reģionos šobrīd angļu valodā ir pieejama šāda informācija:

* datu vākšana un statistikas process;
* jēdzieni un definīcijas.

Minētā informācija angļu valodā ir pieejama CSP tīmekļa vietnē:

https://www.csb.gov.lv/en/statistics/statistics-by-theme/economy/gdp/tables/metadata-regional-gross-domestic-product-and-gross-value-added).

# 3. Reģionu *GVA* aprēķināšanas metodika

## 3.1. Visām nozarēm piemērojamie principi

Reģionu *GVA* apkopošanā saskaņā ar EKS 2010 tiek izmantoti tie paši jēdzieni un metodes, kas tiek izmantoti nacionālajos kontos. Tādējādi visi pārlabojumi, kas ir veikti nacionālajā līmenī, attiecīgi ietekmē reģionu līmeni.

Reģionu *GVA* un IKP Latvijā aprēķina saskaņā ar vadlīnijām, kas sniegtas rokasgrāmatā “Manual on Regional Accounts Methods” [Reģionālo kontu metožu rokasgrāmata], 2013. gada izdevums, kura izdota saskaņā ar EKS 2010 13. nodaļu “Reģionālie konti”.

Latvijā valsts *GVA* novērtējumu veic, pamatojoties uz tiešiem datu avotiem un konceptuālajām un pilnīguma korekcijām (piemēram, pārskatos nenovērtētā ekonomika), kā arī līdzsvarojot visas trīs IKP pieejas (ražošanas, ienākuma un izdevumu pieeju). Reģionu *GVA* aprēķina tikai saskaņā ar ražošanas pieeju, un reģionu līmenī nav iespējams veikt visas konceptuālās un pilnīguma korekcijas. Valsts *GVA* un reģionu *GVA* atšķiras arī tāpēc, ka reģionu *GVA* aprēķina vietējās DVV līmenī, savukārt nacionālajā līmenī (*NUTS* 1 un 2) *GVA* novērtē uzņēmuma līmenī. Reģionu vērtības ir jāpielāgo valsts līmeņa vērtībām. Nacionālo un reģionālo kontu starpību iedala reģioniem, izmantojot aprēķināto reģionu *GVA* struktūru.

Vietējo DVV līmenī reģionu *GVA* bāzes cenās (izlaide mīnus starppatēriņš) aprēķina sadalījumā pa institucionālajiem sektoriem: S.11 + S.14; S.12; S.13; S.14.

Nacionālajā līmenī galvenais datu avots, kas izmantots nefinanšu sabiedrību (S.11) un mājsaimniecību (S.14) izlaides un starppatēriņa novērtēšanai, ir USS apsekojums “Kompleksais pārskats par darbību” (1-gada). Pamats reģionu *GVA* aprēķināšanai sektoram S.11 un S.14 ir sniegts 4. tabulā. Reģionos datus sadala, izmantojot vietējo DVV darbinieku skaitu.

**4. tabula.** *GVA* reģionalizācijas process institucionālajiem sektoriem S.11 un S.14

|  |  |
| --- | --- |
| **Reģionu *GVA* saskaņā ar ražošanas pieeju** | **Reģionalizācijas process** |
| *vienāds ar* izlaidi | Reģionu informācija par preču un pakalpojumu pārdošanu. Pamatā **izlaide** *ir*:  neto apgrozījums  *mīnus* akcīzes nodoklis ražošanai  *plus* cits ienākums no saimnieciskās darbības  *plus* nepabeigto preču, nepabeigto pasūtījumu un gatavo preču pārmaiņas |
| *mīnus* starppatēriņš | Reģionu informācija par starppatēriņu. Pamatā **starppatēriņš** *ir*:  izejmateriāli, pamatmateriāli, plaša patēriņa preces un citas preces, kas nepieciešamas uzņēmuma saimnieciskajai darbībai  *plus* preces un pakalpojumi, kas iegādāti pārdošanai  *plus* maksas par pakalpojumiem |

Nacionālajā līmenī vispārējās valdības institucionālā sektora (S.13) bruto pievienoto vērtību aprēķina kā izmaksu summu (saskaita darbinieku atalgojumu, pamatkapitāla patēriņu un citus ražošanas nodokļus, no kuriem atņemtas citas ražošanas subsīdijas). Reģionālajos novērtējumos institucionālo vienību darbinieku atalgojuma vērtību izmanto kā rādītāju reģionu *GVA* aprēķināšanai, un to sadala pa reģioniem, pamatojoties uz darbinieku skaitu. Citus ražošanas nodokļus un subsīdijas un pamatkapitāla patēriņu iedala reģioniem proporcionāli *GVA*.

Finanšu sabiedrību sektorā (S.12) reģionu *GVA* novērtē institucionālo vienību līmenī. Valsts *GVA* un reģionu *GVA* starpību iedala reģioniem proporcionāli *GVA*. Izvērstāks apraksts par rādītājiem, kas izmantoti reģionu *GVA* aprēķināšanai S.12 pa *NACE* darbības veidiem un apakšsektoriem, ir sniegts 3.2.2. iedaļā.

Sektora S.15 kā ārpustirgus ražotāja izlaidi nacionālajā līmenī vērtē kā ražošanas kopējās izmaksas. Reģionu *GVA* aprēķina organizāciju un asociāciju līmenī, pamatojoties uz šādu rādītāju summu – darbinieku atalgojuma vērtība, amortizācija (grāmatvedības vajadzībām) un citi ražošanas nodokļi mīnus citas ražošanas subsīdijas. Dalījumā pa institucionālajām vienībām aprēķināto *GVA* sadala pa reģioniem saskaņā ar organizācijas juridisko adresi. Valsts *GVA* un reģionu *GVA* starpību iedala reģioniem proporcionāli *GVA*.

### 3.1.1. Pieejamie avoti un informācija

Reģionālos kontus apkopo, izmantojot nacionālo kontu apkopošanai izmantotos esošos datu avotus. Administratīvos un fiskālos datus iegūst periodiski reizi gadā vai biežāk no visām attiecīgajām vienībām. Galvenie tiešie datu avoti visām nozarēm ir USS apsekojumi 1-DVV “Uzņēmuma (iestādes) vietējās darbības veida vienības”, 1-gada “Kompleksais pārskats par darbību”, 2-gada “Kompleksais pārskats par darbību” un Valsts ieņēmumu dienesta dati.

### 3.1.2. Salīdzinošā novērtēšana un ekstrapolācija

Apkopojot reģionu *GVA*, netiek izmantota salīdzinošā novērtēšana un ekstrapolācija. Visi datu avoti ir laikus pieejami, lai nodrošinātu valsts IKP datu savlaicīgu izplatīšanu.

### 3.1.3. Vairākos reģionos darbojošos uzņēmumu uztveršana, izmantotie avoti un mainīgie lielumi

Vairākos reģionos darbojošos uzņēmumu uztveršanai tiek izmantoti tie paši datu avoti, kas tiek izmantoti attiecībā uz citiem uzņēmumiem reģionālo kontu apkopošanai (1-DVV, 1-gada, 2-gada, VID). Katrai vietējai DVV ir piešķirts vietējās darbības nozares kods.

### 3.1.4. Palīgdarbību uztveršana

Palīgdarbības netiek atsevišķi uztvertas. Palīgdarbības, tostarp galvenās mītnes darbības, iedala tāpat kā pamatdarbību, ko veic institucionālā vienība, kurai tās pieder. Palīgdarbības iedala reģionā, kurā tās tiek veiktas. Par palīgvienības identifikāciju ir atbildīga CSP Uzņēmumu un organizāciju reģistra daļa. Ja USS apsekojuma pārskatā 1-DVV ir rādītājs “vietējā DVV veic tikai palīgfunkcijas”, šo DVV iedala uzņēmuma pamatnozarē kā struktūrvienību, kas veic vienīgi palīgdarbības uzņēmumam, kuram tā pieder, un nav uzskatāma par atsevišķu vienību.

### 3.1.5. Ārpusreģionu uztveršana

Ārpusreģionu teritoriju veido tās valsts ekonomiskās teritorijas daļas, kuras nevar tieši saistīt ar vienu reģionu.

Latvijas ārpusreģionu teritorija ir maza un ir vispārējās valdības sektora sastāvdaļa. Praktiski Latvijas ārpusreģioni ir militārās un aizsardzības pārstāvniecības un diplomātiskās misijas ārvalstīs. Ārpusreģionu dati tiek iegūti no Valsts kases pārskata “Valsts budžeta iestāžu pamatbudžeta izdevumi pa funkciju un saimnieciskajām kategorijām”.

### 3.1.6. Pieeja attiecībā uz pilnīgumu

Nepilnīgumu risina nacionālajā līmenī. Reģionu līmenī netiek veikti īpaši nepilnīguma korekciju aprēķini. Tāpēc nacionālajā līmenī veiktās pilnīguma korekcijas iedala pa reģioniem proporcionāli nekoriģētiem reģionu *GVA* rādītājiem.

### 3.1.7. *FISIM* aprēķins pa patērētāju nozarēm

*FISIM* (netieši novērtētie finanšu starpniecības pakalpojumi) ir finanšu sabiedrību pakalpojumi, par kuriem netiek tieši iekasēta maksa. *FISIM* aprēķina un iedala nozarēm nacionālajā līmenī. Tāpēc valsts līmeņa *FISIM* iedala proporcionāli reģionu *GVA* rādītājiem.

### 3.1.8. Korekcijas saistībā ar svārstmigrāciju

Nav nepieciešamas svārstmigrācijas korekcijas, jo reģionālizācija tiek veikta, pamatojoties uz ražošanas vietu vai organizācijas juridisko adresi, un *GVA* sadala pa reģioniem, pamatojoties uz darbinieku skaitu un darba vietu, un pastāvīgā dzīvesvieta netiek ņemta vērā.

### 3.1.9. Pāreja no *GVA* uz IKP

Lai iegūtu reģionu IKP tirgus cenās, bāzes cenās izteiktai bruto pievienotajai vērtībai pieskaita produktu nodokļus un atskaita produktu subsīdijas. Produktu nodokļus un subsīdijas iedala reģioniem proporcionāli reģionu bruto pievienotajai vērtībai. Tiešie dati par produktu nodokļu un subsīdiju reģionālo iedalījumu statistikas reģionos nav pieejami.

### 3.1.10. Reģionālā IKP uz vienu iedzīvotāju apkopošanas metode

Lai iegūtu reģionālo IKP uz vienu iedzīvotāju, aprēķina katra reģiona iedzīvotāju skaitu saskaņā ar nacionālo kontu datiem par iedzīvotāju vidējo skaitu Latvijas statistikas reģionos un Latvijas iedzīvotāju kopējo skaitu. Iedzīvotāju vidējo skaitu Latvijas statistikas reģionos izmanto struktūrai pa reģioniem un koriģē attiecībā uz Latvijas iedzīvotāju kopējo skaitu. Datu avots iedzīvotāju skaita noteikšanai ir demogrāfiskās statistikas dati. Iedzīvotāju skaita mainīgais lielums nacionālajos kontos ir vidējā vērtība ceturkšņa sākumā, t. i., attiecībā uz 1. ceturksni tas būtu vidējais rādītājs par iedzīvotāju skaitu 1. un 2. ceturksnī. Demogrāfiskās statistikas datus iegūst, apkopojot un analizējot tikai reģistrētās iedzīvotāju skaita izmaiņas (gan dabisko pieaugumu, gan neto migrāciju). Iedzīvotāju skaits pa mēnešiem, ņemot vērā nereģistrētās migrācijas novērtējumu, kā arī dzimstības/mirstības datus atbilstoši notikuma mēnesim, tiek pārrēķināts nākamā gada 2. ceturksnī.

Dati par Latvijas iedzīvotāju kopējo skaitu ir pieejami *Eurostat* datu tabulā Nr. T0110 “Iedzīvotāju skaits un nodarbinātība”, kas sagatavota saskaņā ar EKS 2010 Datu pārsūtīšanas programmu.

## 3.2. Reģionu *GVA* apkopošanai izmantotās īpašās metodes un avoti

Gandrīz visām nozarēm reģionu *GVA* apkopo, pamatojoties uz universālajām aprēķina metodēm, kas aprakstītas 3.1. iedaļā. Īpašas metodes un datu avoti tiek piemēroti atsevišķām nozarēm. Tas ir aprakstīts šajā iedaļā. Šīs nozares ir lauksaimniecība, mežsaimniecība un zivsaimniecība (A), finanšu un apdrošināšanas darbības (K), operācijas ar nekustamo īpašumu (L), valsts pārvalde un aizsardzība; obligātā sociālā apdrošināšana (O) un mājsaimniecību kā darba devēju darbība; pašpatēriņa preču ražošana un pakalpojumu sniegšana individuālajās mājsaimniecībās (T).

### 3.2.1. Lauksaimniecība, mežsaimniecība un zivsaimniecība (A)

Šajā iedaļā ir nepieciešamas korekcijas darbībai “Augkopība un lopkopība, medniecība un saistītas palīgdarbības” (*NACE* 2. red., 01. nodaļa), jo galvenais datu avots (USS apsekojums) tikai daļēji aptver šo darbību. Lai aptvertu trūkstošo daļu, papildu informācija tiek iegūta no CSP Uzņēmumu reģistra par lauku saimniecību neto apgrozījumu (*NACE* 2. red., grupas 011–015). Šos datus sadala sīkāk pa reģioniem un aprēķina neto apgrozījuma struktūru. Valsts līmeņa *GVA* un iegūtās reģionu *GVA* starpību reizina ar iegūto lauku saimniecību neto apgrozījuma struktūru un tad iedala attiecīgajā reģionā.

### 3.2.2. Finanšu un apdrošināšanas darbības (K)

Finanšu sabiedrību sektorā (S.12) reģionu *GVA* novērtē institucionālo vienību līmenī. Reģionu *GVA* aprēķināšanai izvēlas tādus rādītājus, lai reģionu *GVA* būtu iespējami tuvāka valsts līmeņa *GVA*. Valsts *GVA* un reģionu *GVA* starpību iedala reģioniem proporcionāli *GVA*. Reģionu *GVA* aprēķināšanai sadalījumā pa apakšsektoriem un *NACE* ir izmantoti turpmāk minētie rādītāji.

* Apakšsektorā (S.122) *NACE* klasei 64.19 “Cita monetārā starpniecība (izņemot centrālo banku): izlaides (P.1) aprēķināšanai kā rādītāji izmantoti procentu ienākums plus komisijas maksu ienākums, starppatēriņam (P.2) kā rādītāji izmantoti procentu izdevumi plus procentu maksas izdevumi plus citi izdevumi un plus administratīvie izdevumi.
* Apakšsektorā (S.127) *NACE* klasei 64.20 “Finanšu holdingkompāniju darbība”, *NACE* klasei 64.30 “Līdzekļu apvienošana trastos, fondos un līdzīgās finanšu vienībās” un *NACE* klasei 64.99 “Citur neklasificētas finanšu pakalpojumu darbības, izņemot apdrošināšanu un pensiju uzkrāšanu”: tā kā šo apakšsektoru novērtē kā izmaksu summu nacionālajā līmenī, lai aprēķinātu reģionu *GVA*, kā rādītājus izmanto atlīdzību darbiniekiem plus amortizāciju (grāmatvedības vajadzībām).
* Apakšsektorā (S.128) un (S.129) *NACE* 65. nodaļai “Apdrošināšana, pārapdrošināšana un pensiju uzkrāšana, izņemot obligāto sociālo apdrošināšanu” reģionu GVA aprēķināšanai sadalījums pa reģioniem tiek veikts, pamatojoties uz izlaides rādītājiem. Dzīvības un nedzīvības apdrošināšanas darbībām (*NACE* klase 65.11 un *NACE* klase 65.12) kā rādītājus izmanto bruto prēmijas uzņēmuma līmenī, *NACE* klasei 65.30 kā rādītājus izmanto saimnieciskās darbības ieņēmumus plus procentu ienākumus.

Kad ir iegūti institucionālās vienības līmeņa dati reģionu *GVA* aprēķināšanai, rezultātus sadala pa reģioniem, pamatojoties uz vietējo DVV darbinieku skaitu. Valsts *GVA* un reģionu *GVA* starpību iedala reģioniem proporcionāli *GVA*.

### 3.2.3. Operācijas ar nekustamo īpašumu (L)

Operācijas ar nekustamo īpašumu (*NACE* 2. red. 68. nodaļa) var iedalīt divās daļās:

1) īpašnieka apdzīvota mājokļa pakalpojumi (*NACE* 2. red. 68. nodaļas pirmās divas grupas);

2) citas darbības ar nekustamo īpašumu (*NACE* 2. red. 68. nodaļas trešā grupa).

Citas darbības ar nekustamo īpašumu aprēķina, izmantojot universālo formulu, kas tiek piemērota citām institucionālo sektoru S.11 un S.14 darbībām. Īpašnieka apdzīvota mājokļa pakalpojumus (*NACE* 2. red. 68. nodaļas pirmās divas grupas) nacionālajā līmenī aprēķina, izmantojot lietotāja izmaksu metodi, jo faktiskais īres sektors Latvijā ir ļoti mazs. Īpašnieka apdzīvota mājokļa pakalpojumus sadala pa reģioniem, ņemot vērā īpašnieka apdzīvotu mājokļu dzīvokļa vidējo apsaimniekošanas cenu (1 m2 īri) un platību (m2) attiecīgajā reģionā. Datus par kvadrātmetriem iegūst no Nekustamā īpašuma valsts kadastra informācijas sistēmas, bet informāciju par vidējām apsaimniekošanas izmaksām iegūst no CSP apsekojuma “Pārskats par dzīvojamā fonda apsaimniekošanu” (5-dzīvojamais fonds).

### 3.2.4. Valsts pārvalde un aizsardzība; obligātā sociālā apdrošināšana (O)

Reģionālo kontu aprēķinos šajā nozarē atsevišķi nošķir ārpus Latvijas dzīvojošo Latvijas rezidentu (ārpusreģiona) izlaidi. Galvenais datu avots O sektoram ir “Kompleksais pārskats par darbību” (2-gada), un papildu informācija ārpusreģionu aprēķināšanai tiek iegūta no Valsts kases pārskata “Valsts budžeta iestāžu pamatbudžeta izdevumi pa funkciju un saimnieciskajām kategorijām”.

Latvijā ir divas valdības programmas, ko izmanto ārpusreģiona aprēķināšanai:

* diplomātiskās misijas ārvalstīs;
* militārās un aizsardzības pārstāvniecības ārvalstīs.

### 3.2.5. Mājsaimniecību kā darba devēju darbība; pašpatēriņa preču ražošana un pakalpojumu sniegšana individuālajās mājsaimniecībās (T)

Latvijas nacionālajos kontos ir norādīta tikai viena *NACE* T sadaļas darbība – “Mājsaimniecību kā darba devēju darbība ar algotā darbā nodarbinātām personām” (*NACE* 2. red. 97. nodaļa). Informācija par *NACE* 97. nodaļu nav statistiski apsekota, izmantojot ražošanas pieeju. Latvijai nav raksturīgas privātās mājsaimniecības ar algotiem darbiniekiem. Lai aptvertu šo darbību, tiek veikts tikai auklīšu pakalpojumu novērtējums ar pilnīguma korekciju, izmantojot netiešā aprēķina metodi. Tiek pieņemts, ka auklīšu skaits ir atkarīgs no bērnu skaita vecumā no viena līdz četriem gadiem. Valsts GVA attiecībā uz *NACE* 97. nodaļu ir sadalīts pa reģioniem, pamatojoties uz 1–4 gadu vecu bērnu grupas struktūru. Struktūras iegūšanai dati ir ņemti no CSP datubāzes tabulas “Iedzīvotāju vidējais vecums un skaits pēc vecuma un dzimuma statistikas reģionos un republikas pilsētās gada sākumā”

(pieejama CSP datubāzē: http://data1.csb.gov.lv/pxweb/en/iedz/iedz\_\_iedzrakst/IRG030.px/).

## 3.3. Metodes un avoti, kas izmantojami, lai apkopotu reģionu *GVA* faktiskajās cenās par pēdējo gadu (provizoriskie dati)

*GVA* faktiskajās cenās par pēdējo gadu (t + 12) atbilst *NUTS* 2. līmenim, kas Latvijā atbilst nacionālajam līmenim (Latvija). Tāpēc nacionālo kontu kopējās *GVA* novērtējumu (provizoriskos datus) aprēķina saskaņā ar gada nacionālo kontu aprēķināšanas pamatprincipiem. Datu avoti un metodes ārpusreģiona aplēsēm par pēdējo gadu (t + 12) ir tādas pašas, kā aprakstīts 3.1.5. un 3.2.4. iedaļā (t + 24).

## 3.4. Reģionu *GVA* salīdzināmajās cenās un reģionālā pieauguma tempi

Tā kā Latvija publicē reģionu *GVA* salīdzināmajās cenās tikai *NUTS* 2. līmenī, kas atbilst valsts līmeņa datiem (Latvija), metodes, ko izmanto pievienotās vērtības datu aprēķināšanai salīdzināmajās cenās gada nacionālajos kontos, neatšķiras no 10. tabulā (tabulas pa nozarēm un reģioniem (*NUTS* 2); EKS 2010 Datu nosūtīšanas programma) publicēto datu aprēķina metodēm. Šā paša iemesla dēļ reģionu *GVA* un valsts līmeņa *GVA* pieauguma temps neatšķiras.

# 4. Kvalitātes novērtēšana un uzlabošana

## 4.1. Reģionu *GVA* apkopošanas metodikas pašnovērtējums

Uzskatāms, ka reģionu *GVA* apkopošanas metodika ir apmierinoša. Reģionu *GVA* apkopošanā saskaņā ar EKS 2010 tiek izmantoti tie paši jēdzieni un metodes, kas tiek izmantoti nacionālajos kontos. Metodes, kas izmantotas reģionu *GVA* apkopošanai, ir saskaņā ar vadlīnijām, kas sniegtas rokasgrāmatā “Manual on Regional Accounts Methods”, 2013. gada izdevums, kura izdota saskaņā ar EKS 2010 13. nodaļu “Reģionālie konti”. Dati tiek vākti, izmantojot pseidoaugšupēju metodi, kas aptver 92 % no kopējās publicētās nacionālo kontu *GVA*.

## 4.2. Turpmākās pilnveidošanas plāni

Ņemot vērā pārmaiņas tiesību aktos, ir paredzēts uzlabot Latvijas administratīvo teritoriju un teritoriālo vienību klasifikāciju.

# PIELIKUMI

## 1. PIELIKUMS Saimniecisko darbību statistiskā klasifikācija Eiropas Kopienā, 2. red.

* Lauksaimniecība, mežsaimniecība un zivsaimniecība (A sadaļa)
* Ieguves rūpniecība un karjeru izstrāde (B sadaļa)
* Apstrādes rūpniecība (C sadaļa)
* Elektroenerģija, gāzes apgāde, siltumapgāde un gaisa kondicionēšana (D sadaļa)
* Ūdens apgāde; notekūdeņu, atkritumu apsaimniekošana un sanācija (E sadaļa)
* Būvniecība (F sadaļa)
* Vairumtirdzniecība un mazumtirdzniecība; automobiļu un motociklu remonts (G sadaļa)
* Transports un uzglabāšana (H sadaļa)
* Izmitināšanas un ēdināšanas pakalpojumi (I sadaļa)
* Informācijas un komunikācijas pakalpojumi (J sadaļa)
* Finanšu un apdrošināšanas darbības (K sadaļa)
* Operācijas ar nekustamo īpašumu (L sadaļa)
* Profesionālie, zinātniskie un tehniskie pakalpojumi (M sadaļa)
* Administratīvo un apkalpojošo dienestu darbība (N sadaļa)
* Valsts pārvalde un aizsardzība; obligātā sociālā apdrošināšana (O sadaļa)
* Izglītība (P sadaļa)
* Veselība un sociālā aprūpe (Q sadaļa)
* Māksla, izklaide un atpūta (R sadaļa)
* Citi pakalpojumi (S sadaļa)
* Mājsaimniecību kā darba devēju darbība; pašpatēriņa preču ražošana un pakalpojumu sniegšana individuālajās mājsaimniecībās (T sadaļa)
* Ārpusteritoriālo organizāciju un institūciju darbība (U sadaļa)

## 2. PIELIKUMS Sektoru klasifikācija

* **Nefinanšu sabiedrības (S.11).** Nefinanšu sabiedrību sektoru (S.11) veido institucionālās vienības, kuras ir neatkarīgas juridiskas personas un tirgus ražotāji un kuru galvenā darbība ir preču ražošana un nefinanšu pakalpojumu sniegšana. Nefinanšu sabiedrību sektors ietver arī nefinanšu kvazisabiedrības.
* **Finanšu sabiedrības (S.12).** Finanšu sabiedrību sektoru (S.12) veido institucionālās vienības, kuras ir neatkarīgas juridiskas personas un tirgus ražotāji un kuru galvenā darbība ir finanšu pakalpojumu sniegšana. Šīs institucionālās vienības veido visas sabiedrības un kvazisabiedrības, kas iesaistītas galvenokārt:
* finanšu starpniecībā (finanšu starpnieki) un/vai
* finanšu palīgdarbībās (finanšu palīgsabiedrības).
* **Vispārējā valdība (S.13).** Vispārējās valdības sektors (S.13) ietver visas institucionālās vienības, kuras ir ārpustirgus ražotāji un kuru produkcija ir paredzēta individuālajam un kolektīvajam patēriņam, un kuras galvenokārt finansē no obligātajiem maksājumiem, ko veic citiem sektoriem piederošas vienības un institucionālās vienības, kuras nodarbojas galvenokārt ar nacionālā ienākuma un bagātības pārdali.
* **Mājsaimniecības (S.14).** Mājsaimniecību sektors (S.14) ietver personas vai personu grupas, kas ir patērētāji un uzņēmēji, kuri ražo tirgus preces un sniedz nefinanšu un finanšu pakalpojumus (tirgus ražotāji), ar noteikumu, ka preču ražošanu un pakalpojumu sniegšanu neveic atsevišķas vienības, ko uzskata par kvazisabiedrībām. Šis sektors ietver arī tādas personas vai personu grupas kā preču ražotāji un nefinanšu pakalpojumu sniedzēji tikai pašu galapatēriņam.
* **Mājsaimniecības apkalpojošās bezpeļņas organizācijas (S.15).** Mājsaimniecības apkalpojošo bezpeļņas organizāciju (MABO) sektoru (S.15) veido bezpeļņas organizācijas, kas ir atsevišķas juridiskas vienības, kuras apkalpo mājsaimniecības un kuras ir privāti ārpustirgus ražotāji. To galvenie resursi tiek gūti no brīvprātīgām iemaksām naudā vai natūrā, kuras kā patērētāji veic mājsaimniecības no vispārējās valdības maksājumiem un no īpašuma ienākuma.

## 3. PIELIKUMS Reģionu *GVA*, apkopošanas tabula (pārskats)

***GVA 2018. gada faktiskajās cenās, tūkst. EUR***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nozares A21 (*NACE* 2. red.)** | | **Augšupējas metodes** | | | | **Lejupējas metodes** | **Pielīdzināšana nacionālajiem kontiem** | **Kopā** | ***GVA* īpatsvars** |
| **Apsekojuma dati** | **Administratīvie dati** | **Īpašas metodes** | **Starpsumma** |
| ***1*** | ***2*** | ***3*** | ***4 = 1 + 2 + 3*** | ***5*** | ***6*** | ***7 = 4 + 6*** | ***8*** |
| **A** | Lauksaimniecība, mežsaimniecība un zivsaimniecība | 779 128 | 71 | 180 780 | 959 979 | – | 87 725 | 1 047 703 | 4 % |
| **B** | Ieguves rūpniecība un karjeru izstrāde | 133 110 | 0 | – | 133 110 | – | –2048 | 131 062 | 1 % |
| **C** | Apstrādes rūpniecība | 2 775 828 | 0 | – | 2 775 828 | – | 301 956 | 3 077 784 | 12 % |
| **D** | Elektroenerģija, gāzes apgāde, siltumapgāde un gaisa kondicionēšana | 1 352 964 | 0 | – | 1 352 964 | – | –946 839 | 406 125 | 2 % |
| **E** | Ūdens apgāde; notekūdeņu, atkritumu apsaimniekošana un sanācija | 213 421 | 0 | – | 213 421 | – | 2959 | 216 380 | 1 % |
| **F** | Būvniecība | 1 340 084 | 0 | – | 1 340 084 | – | 268 503 | 1 608 587 | 6 % |
| **G** | Vairumtirdzniecība un mazumtirdzniecība; automobiļu un motociklu remonts | 3 279 090 | 9 | – | 3 279 098 | – | 345 711 | 3 624 809 | 14 % |
| **H** | Transports un uzglabāšana | 3 455 918 | 472 | – | 3 456 390 | – | –1 216 301 | 2 240 088 | 9 % |
| **I** | Izmitināšana un ēdināšanas pakalpojumi | 372 208 | 2 | – | 372 210 | – | 136 085 | 508 295 | 2 % |
| **J** | Informācijas un komunikācijas pakalpojumi | 1 293 021 | 471 | – | 1 293 492 | – | 105 328 | 1 398 820 | 6 % |
| **K** | Finanšu un apdrošināšanas darbības | 31 857 | 862 558 | 12 123 | 906 537 | – | 0 | 906 537 | 4 % |
| **L** | Operācijas ar nekustamo īpašumu | 1 410 055 | 3764 | 1 928 895 | 3 342 715 | – | –204 559 | 3 138 156 | 12 % |
| **M** | Profesionālie, zinātniskie un tehniskie pakalpojumi | 985 458 | 13 479 | – | 998 937 | – | 163 581 | 1 162 518 | 5 % |
| **N** | Administratīvo un apkalpojošo dienestu darbība | 1 077 032 | 9 | – | 1 077 041 | – | –276 869 | 800 172 | 3 % |
| **O** | Valsts pārvalde un aizsardzība; obligātā sociālā apdrošināšana | 932 538 | 9200 | 34 373 | 976 111 | – | 990 898 | 1 967 009 | 8 % |
| **P** | Izglītība | 856 204 | 13 778 | – | 869 982 | – | 349 889 | 1 219 871 | 5 % |
| **Q** | Veselība un sociālā aprūpe | 1 352 246 | 15 425 | – | 1 367 672 | – | –367 598 | 1 000 073 | 4 % |
| **R** | Māksla, izklaide un atpūta | 460 771 | 12 338 | – | 473 109 | – | 64 181 | 537 290 | 2 % |
| **S** | Citi pakalpojumi | 82 258 | 58 865 | – | 141 123 | – | 115 479 | 256 603 | 1 % |
| **T** | Mājsaimniecību kā darba devēju darbība | 0 | 0 | 48 474 | 48 474 | – | 0 | 48 474 | 0 % |
| **U** | Ārpusteritoriālo organizāciju un institūciju darbība | – | – | – | – | – | – | – | – |

## 4. PIELIKUMS *GVA* reģionalizācijai pa nozarēm izmantoto avotu un mainīgo lielumu metadati

|  |  |
| --- | --- |
| **Kontaktorganizācija** | Latvijas Republikas Centrālā statistikas pārvalde, Gada nacionālo kontu daļa |
| **Datu apraksts** | Reģionu *GVA* ir reģionā rezidējošu ražošanas vienību saimnieciskās darbības mērs. Naudas izteiksmē *GVA* ir attiecīgā gada preču un pakalpojumu izlaides vērtības un starppatēriņa faktiskajās cenās starpība. |
| **Klasifikācijas sistēma** | Reģionālā klasifikācija – *NUTS* 2. un 3. līmenis: https://likumi.lv/ta/id/88074-par-latvijas-republikas-statistiskajiem-regioniem-un-tajos-ietilpstosajam-administrativajam-vienibam  Latvijas administratīvo teritoriju un teritoriālo vienību klasifikācija:  https://www.csb.gov.lv/en/classification/8  Saimniecisko darbību klasifikācija – *NACE* 2. red. augsta līmeņa apkopojums A21:  https://www.csb.gov.lv/en/classification/5 |
| **Tvērums – sektors** | Reģionālie konti nav pieejami visiem institucionālajiem sektoriem |
| **Statistikas vienība** | Saskaņā ar EKS 2010 vadlīnijām Latvijas reģionālajos kontos ir izmantotas divu veidu vienības un attiecīgi divi ekonomikas sīkāka iedalījuma veidi:  • institucionālā vienība;  • vietējā darbības veida vienība (vietējā DVV). |
| **Tvērums – laiks** | Reģionālie konti saskaņā ar EKS 2010 ir pieejami no 2000. pārskata gada. |
| **Mērvienība** | Vērtības ir sniegtas *euro* |
| **Pārskata periods** | Pārskata periodi ir kalendāra gadi.  Attiecībā uz *NACE* sadalījumu un *NUTS* 3 pārskata periods ir 2000.–2018. gads |
| **Publicēšanas kalendārs** | Reģionu *GVA* datu kopu publicē katra gada decembrī. Galīgos rezultātus *NUTS* 2. līmenī un *NUTS* 3. līmenī publicē ne vēlāk kā 24 mēnešus pēc pārskata gada.  Piekļuve publicēšanas kalendāram:  https://www.csb.gov.lv/en/statistika/kalendars/planots?publication\_date\_range=5 |
| **Izplatīšanas biežums** | Reizi gadā.  Reģionālos kontus publicē, pamatojoties uz datu nosūtīšanas programmu, katra gada decembra beigās. |
| **Pieejamība sabiedrībai** | Visas publicētās reģionālo kontu datu tabulas ir pieejamas elektroniski CSP tīmekļa vietnē: http://data1.csb.gov.lv/pxweb/en/ekfin/ekfin\_\_ikp\_\_reg/?rxid=d8284c56-0641-451c-8b70-b6297b58f464&tablelist=true |